title: 2014/607/UE: Deċiżjoni tal-Parlament Ewropew tat- 3 ta’ April 2014 dwar il-kwittanza għall-implimentazzjoni tal-baġit tal-Aġenzija Fornitriċi tal-Euratom għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/277

         DEĊIŻJONI TAL-PARLAMENT EWROPEW
   tat-3 ta’ April 2014
   dwar il-kwittanza għall-implimentazzjoni tal-baġit tal-Aġenzija Fornitriċi tal-Euratom għas-sena finanzjarja 2012
   (2014/607/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Fornitriċi tal-Euratom għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Aġenzija Fornitriċi tal-Euratom għas-sena finanzjarja 2012, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05849/2014 — C7-0054/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-bagit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra d-Deċiżjoni tal-Kunsill 2008/114/KE, Euratom tat-12 ta’ Frar 2008 li tistabbilixxi l-Istatuti għall-Aġenzija Fornitriċi tal-Euratom (4), u b’mod partikolari l-Artikolu 8 tagħha,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0180/2014),

               1.

               Japprova l-għeluq tal-kontijiet tal-Aġenzija Fornitriċi tal-Euratom għas-sena finanzjarja 2012;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni lid-Direttur Ġenerali tal-Aġenzija Fornitriċi tal-Euratom, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 365, 13.12.2013, p. 213.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 41, 15.2.2008, p. 15.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: Id-Deċiżjoni tal-Kunsill tad-29 ta' Mejju, 1990 dwar l-ilħuq tal-Ftehim li jistabbilixxi l-Fond Komuni għall-Komunitajiet

text:
Avviż Legali Importanti

|

31990D0373

Official Journal L 182 , 14/07/1990 P. 0001 - 0001 Finnish special edition: Chapter 11 Volume 16 P. 0007  Swedish special edition: Chapter 11 Volume 16 P. 0007

		Id-Deċiżjoni tal-Kunsilltad-29 ta' Mejju, 1990dwar l-ilħuq tal-Ftehim li jistabbilixxi l-Fond Komuni għall-Komunitajiet(90/373/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 113 tiegħu,Wara li kkunsidra l-proposta tal-Kummissjoni,Billi l-Ftehim li jistabbilixxi l-Fond Komuni għall-Kumditajiet jirrigwarda l-kwestjonijiet li jaqgħu fil-ġurisdizzjoni ta' l-Istati Membri u l-kwestjonijiet koperti mill-politika komuni kummerċjali;Billi l-Ftehim ġie iffirmat mill-Komunità u l-Istati Membri tagħha;Billi l-Istati Membri ssodisfaw diġà l-proċeduri tar-ratifika, ta' l-aċċettazzjoni jew l-approvazzjoni previsti fl-Artikolu 54 tal-Ftehim;Billi huwa importanti, għalhekk, illi anke l-Komunità tapprova wkoll il-Ftehim depożitat mas-Segretarju Ġenerali ta' l-Organizzazzjoni tan-Nazzjonijiet Uniti;IDDEĊIEDA DAN LI ĠEJ:Artikolu 1Il-Ftehim illi jistabbilixxi l-Fond Komuni għall-Kumditajiet qiegħed jiġi hawnhekk approvat f'isem il-Komunità.Il-Komunità għandha tiddepożita l-istrument ta' approvazzjoni tal-Ftehim mas-Segretarju Ġenerali tan-Nazzjonijiet Uniti.It-test ta' dan il-Ftehim huwa anness ma' din id-Deċiżjoni.Artikolu 2Il-President tal-Kunsill huwa hawnhekk awtorizzat illi jinnomina l-persona li jkollha l-poter illi tiddepożita l-istrument ta' approvazzjoni f'isem il-Komunità.Artikolu 3Din id-Deċizjoni għandha tiġi pubblikata fil-Ġurnal Uffiċjali tal-Komunitajiet Ewropej.Magħmul fi Brussel, fid-29 ta' Mejju 1990.F'isem il-KunsillIl-PresidentM. Geoghegan-Quinn--------------------------------------------------


title: Deċiżjoni tal-Kunsill 2011/210/PESK tal- 1 ta’ April 2011 dwar operazzjoni militari tal-Unjoni Ewropea sabiex tappoġġa operazzjonijiet ta’ assistenza umanitarja bħala risposta għas-sitwazzjoni ta' kriżi fil-Libja (EUFOR Libya)

text:
               5.4.2011

               MT

               Il-Ġurnal Uffiċjali tal-Unjoni Ewropea

               L 89/17

         DEĊIŻJONI TAL-KUNSILL 2011/210/PESK
   tal-1 ta’ April 2011
   dwar operazzjoni militari tal-Unjoni Ewropea sabiex tappoġġa operazzjonijiet ta’ assistenza umanitarja bħala risposta għas-sitwazzjoni ta' kriżi fil-Libja (EUFOR Libya)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28 u 43(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:

               (1)

               Fir-Riżoluzzjoni tiegħu dwar il-Paċi u s-Sigurtà fl-Afrika, adottata fis-26 ta' Frar 2011 (UNSCR 1970 (2011)), il-Kunsill tas-Sigurtà tan-Nazzjonijiet Uniti (Kunsill tas-Sigurtà) esprima tħassib serju dwar is-sitwazzjoni fil-Libja u kkundanna l-vjolenza u l-użu tal-forza kontra l-popolazzjoni ċivili. Barra minn hekk, il-Kunsill tas-Sigurtà appella lill-Istati Membri tan-Nazzjonijiet Uniti biex jagħmlu disponibbli assistenza umanitarja u assistenza relatata fil-Libja.

               (2)

               Fir-Riżoluzzjoni tiegħu dwar is-sitwazzjoni fil-Libja, adottata fis-17 ta' Marzu 2011 (UNSCR 1973 (2011)), il-Kunsill tas-Sigurtà fakkar il-UNSCR 1970 (2011) u esprima d-determinazzjoni tiegħu li jiżgura l-protezzjoni tal-popolazzjoni ċivili u ż-żoni b'popolazzjoni ċivili u t-transitu rapidu u bla xkiel tal-assistenza umanitarja u s-sigurtà tal-persunal umanitarju. Huwa laqa' wkoll ir-risposta tal-Istati ġirien, b'mod partikolari t-Tuneżija u l-Eġittu, biex jiġu indirizzati l-bżonnijiet tar-refuġjati u l-ħaddiema barranin u appella lill-komunità internazzjonali biex tappoġġa dawn l-isforzi.

               (3)

               Barra minn hekk, il-Kunsill tas-Sigurtà awtorizza lill-Istati Membri li jkunu nnotifikaw lis-Segretarju Ġenerali tan-Nazzjonijiet Uniti, li jkunu qed jaġixxu nazzjonalment jew permezz ta' organizzazzjonijiet jew arranġamenti reġjonali u b'kooperazzjoni miegħu u mal-Istati Membri tal-Lega tal-Istati Għarab, biex jieħdu l-miżuri kollha neċessarji sabiex jipproteġu lill-popolazzjoni ċivili u liż-żoni b'popolazzjoni ċivili taħt theddida ta' attakk fil-Libja, filwaqt li tiġi eskluża forza ta' okkupazzjoni barranija ta' kwalunkwe forma fuq kwalunkwe parti mit-territorju Libjan.

               (4)

               Fil-konklużjonijiet tiegħu tal-21 ta' Marzu 2011, il-Kunsill esprima t-tħassib tiegħu dwar is-sitwazzjoni fil-Libja u kkundanna l-ksur gravi u sistematiku tad-drittijiet tal-bniedem, il-vjolenza u r-repressjoni brutali mwettqa mir-reġim kontra l-poplu Libjan. Huwa esprima s-sodisfazzjon tiegħu għall-adozzjoni tal-UNSCR 1973 (2011) u ssottolinja d-determinazzjoni tal-Unjoni li tikkontribwixxi għall-implimentazzjoni tagħha u li taġixxi b'mod kollettiv u riżolut, mal-imsieħba internazzjonali kollha, b'mod partikolari mal-Lega ta’ Stati Għarab u partijiet interessati reġjonali oħra, għal dak il-għan. Huwa kkonferma wkoll li l-għan ewlieni tal-Unjoni huwa l-protezzjoni tal-popolazzjoni ċivili u l-appoġġ għall-poplu Libjan biex jilħaq l-aspirazzjonijiet tiegħu għal soċjetà demokratika.
               Il-Kunsill esprima wkoll ir-rieda tal-Unjoni biex tipprovdi appoġġ ta' Politika ta' Sigurtà u ta' Difiża Komuni għall-assistenza umanitarja bħala risposta għal talba tal-Uffiċċju tan-Nazzjonijiet Uniti għall-Koordinazzjoni tal-Affarijiet Umanitarji (OCHA) u taħt ir-rwol ta' koordinazzjoni tan-Nazzjonijiet Uniti.

               (5)

               Fl-24 ta' Marzu 2011 il-Kunsill approva Kunċett ta' Maniġġar tal-Kriżi bħala risposta għall-kriżi fil-Libja. Aktar ippjanar għandu jiffoka fuq appoġġ għall-assistenza umanitarja. Partikolarment, l-operazzjoni m’għandhiex tinċidi fuq in-newtralità jew l-imparzjalità tal-atturi umanitarji. Kwalunkwe deċiżjoni ta’ varar tal-operazzjoni għandha tiġi ppreċeduta minn talba mill-OCHA u għandha tittieħed fid-dawl ta’ stima ta’ riskji u theddid kurrenti.

               (6)

               Qegħdin isiru koordinazzjoni u konsultazzjonijiet mill-qrib mal-Gvernijiet tal-Eġittu u tat-Tuneżija sabiex tkun żgurata l-awtorizzazzjoni tagħhom għal preżenza militari possibbli tal-Unjoni fil-pajjiżi rispettivi tagħhom.

               (7)

               Il-Kumitat Politiku u ta' Sigurtà (KPS) għandu jeżerċita, taħt ir-responsabbiltà tal-Kunsill u tar-Rappreżentant Għoli tal-Unjoni għall-Affarijiet Barranin u l-Politika ta' Sguirtà (ir-Rappreżentant Għoli), kontroll politiku fuq l-operazzjoni militari tal-Unjoni, jagħtiha direzzjoni strateġika, u jieħu d-deċiżjonijiet rilevanti f’konformità mat-tielet paragrafu tal-Artikolu 38 tat-Trattat dwar l-Unjoni Ewropea (TUE).

               (8)

               Huwa meħtieġ li jiġu negozjati u konklużi ftehimiet internazzjonali relatati mal-parteċipazzjoni ta’ Stati terzi f’operazzjonijiet tal-Unjoni u relatati mal-istatus tal-forzi u l-persunal tal-Unjoni.

               (9)

               In-nefqa operattiva li tirriżulta minn din id-Deċiżjoni, li jkollha implikazzjonijiet militari jew ta’ difiża, għandha titħallas mill-Istati Membri skont l-Artikolu 41(2) TUE u f’konformità mad-Deċiżjoni tal-Kunsill 2008/975/PESK tat- 18 ta’ Diċembru 2008 li tistabbilixxi mekkaniżmu sabiex jiġi amministrat il-finanzjament tal-ispejjeż komuni tal-operazzjonijiet tal-Unjoni Ewropea li jkollhom implikazzjonijiet militari jew ta’ difiża (“ATHENA”) (1).

               (10)

               L-Artikolu 28(1) TUE jagħti s-setgħa lill-Kunsill biex jadotta deċiżjonijiet li jistabbilixxu l-mezzi li għandhom ikunu magħmula disponibbli għall-Unjoni. L-ammont ta’ referenza finanzjarja, għal perijodu inizjali ta' erba' xhur, għall-ispejjeż komuni tal-operazzjoni militari tal-Unjoni Ewropea jikkostitwixxi l-aħjar stima attwali u huwa mingħajr preġudizzju għall-figuri finali li għandhom jiġu inklużi f’baġit li għandu jiġi approvat skont ir-regoli stabbiliti f’ATHENA.

               (11)

               Skont l-Artikolu 5 tal-Protokoll dwar il-pożizzjoni tad-Danimarka anness għat-TUE u għat-Trattat dwar il-Funzjonament tal-Unjoni Ewropea (TFUE), id-Danimarka ma tipparteċipax fl-elaborazzjoni u fl-implimentazzjoni ta’ deċiżjonijiet u azzjonijiet tal-Unjoni li jkollhom implikazzjonijiet ta’ difiża. Id-Danimarka, għalhekk, ma tipparteċipax fil-finanzjament ta’ din l-operazzjoni,

         ADOTTA DIN ID-DEĊIŻJONI:
   Artikolu 1
   Missjoni
   1.   Bil-ħsieb li jissejsu l-mandati tar-Riżoluzzjonijiet 1970 u 1973 (2011) tal-Kunsill tas-Sigurtà tan-Nazzjonijiet Uniti, l-Unjoni għandha, jekk tiġi mitluba mill-Uffiċċju tan-Nazzjonijiet Uniti għall-Koordinazzjoni tal-Affarijiet Umanitarji (OCHA), tmexxi operazzjoni militari fil-qafas tal-Politika ta' Sigurtà u ta' Difiża Komuni, minn hawn 'il quddiem imsejħa “EUFOR Libya”, sabiex tappoġġa l-assistenza umanitarja fir-reġjun. L-operazzjoni għandha tirrispetta bis-sħiħ il-Linji Gwida dwar l-użu ta' Assi Militari u ta' Difiża Ċivili għall-appoġġ ta’attivitajiet umanitarji tan-Nazzjonijiet Uniti f’emerġenzi kumplessi u l-Gwida dwar l-użu ta' Assi Militari ta’ Pajjiżi Barranin għall-Appoġġ ta’ Operazzjonijiet Umanitarji fil-Kuntest tal-Kriżi Kurrenti fit-Tramuntana tal-Afrika.
   2.   B'appoġġ għal dan l-objettiv politiku, l-operazzjoni EUFOR Libya, jekk tintalab mill-OCHA, għandha, filwaqt li tirrispetta bis-sħiħ il-Linji Gwida u l-Gwida msemmija fil-paragrafu 1:

               —

               tikkontribwixxi għall-moviment u l-evakwazzjoni siguri ta' persuni spostati,

               —

               tappoġġa, b'kapaċitajiet speċifiċi, l-aġenziji umanitarji fl-attivatjiet tagħhom.

         Artikolu 2
   Ħatra ta' Kmandant tal-Operazzjoni tal-UE
   Ir-Rear Admiral Claudio GAUDIOSI huwa b’dan maħtur Kmandant tal-Operazzjoni tal-Unjoni Ewropea ta' EUFOR Libya.
   Artikolu 3
   Għażla tal-Kwartieri Ġenerali Operattivi tal-UE
   Il-Kwartieri Ġenerali Operattivi tal-operazzjoni EUFOR Libya għandhom ikunu f'Ruma.
   Artikolu 4
   Ippjanar u tnedija tal-operazzjoni
   Id-Deċiżjoni ta’ varar tal-operazzjoni militari tal-Unjoni Ewropea għandha tiġi adottata mill-Kunsill, fid-dawl ta’ stima ta’ riskji u theddid kurrenti, wara l-approvazzjoni tal-Pjan tal-Operazzjoni u tar-Regoli tal-Ingaġġ.
   Artikolu 5
   Kontroll politiku u direzzjoni strateġika
   1.   Taħt ir-responsabbiltà tal-Kunsill u tar-Rappreżentant Għoli, il-KPS għandu jeżerċita l-kontroll politiku u d-direzzjoni strateġika tal-operazzjoni EUFOR Libya. Il-Kunsill b’dan jawtorizza lill-KPS sabiex jieħu d-deċiżjonijiet rilevanti f’konformità mat-tielet paragrafu tal-Artikolu 38 TUE. Din l-awtorizzazzjoni għandha tinkludi s-setgħat biex jiġu emendati d-dokumenti tal-ippjanar, inkluż il-Pjan tal-Operazzjoni, il-Linja tal-Kmand u r-Regoli tal-Ingaġġ. Hija għandha tinkludi wkoll is-setgħat biex jittieħdu deċiżjonijiet dwar il-ħatra tal-Kmandant tal-Operazzjoni tal-Unjoni Ewropea u l-Kmandant tal-Forza tal-Unjoni Ewropea. Is-setgħat ta’ deċiżjoni rigward l-objettivi u t-tmiem tal-operazzjoni EUFOR Libya għandhom jibqgħu f’idejn il-Kunsill.
   2.   Il-KPS għandu jirrapporta lill-Kunsill f’intervalli regolari.
   3.   Il-KPS għandu jirċievi, f’intervalli regolari, rapporti mill-President tal-Kumitat Militari tal-Unjoni Ewropea (EUMC) rigward it-twettiq tal-operazzjoni EUFOR Libya. Il-KPS jista’ jistieden lill-Kmandant tal-Operazzjoni tal-Unjoni Ewropea jew lill-Kmandant tal-Forza għal-laqgħat tiegħu, skont kif ikun meħtieġ.
   Artikolu 6
   Direzzjoni militari
   1.   L-EUMC għandu jissorvelja l-eżekuzzjoni korretta tal-operazzjoni EUFOR Libya mwettqa taħt ir-responsabbiltà tal-Kmandant tal-Operazzjoni tal-Unjoni Ewropea.
   2.   L-EUMC għandu jirċievi, f’intervalli regolari, rapporti mill-Kmandant tal-Operazzjoni tal-Unjoni Ewropea. Huwa jista’ jistieden lilu jew lill-Kmandant tal-Forza għal-laqgħat tiegħu, skont kif ikun meħtieġ.
   3.   Il-President tal-EUMC għandu jaġixxi bħala l-punt ewlieni ta’ kuntatt mal-Kmandant tal-Operazzjoni tal-Unjoni Ewropea.
   Artikolu 7
   Implimentazzjoni u konsistenza tar-risposta tal-Unjoni
   1.   Ir-Rappreżentant Għoli għandu jiżgura l-implimetazzjoni ta’ din id-Deċiżjoni u l-konsistenza tagħha mal-azzjoni esterna fl-intier tagħha tal-Unjoni, inklużi l-attivitajiet tal-Unjoni għall-għajnuna umanitarja.
   2.   Il-Kmandant tal-Operazzjoni tal-Unjoni Ewropea għandu jassisti lir-Rappreżentant Għoli fl-implimentazzjoni ta’ din id-Deċiżjoni.
   Artikolu 8
   Kooperazzjoni ma' atturi oħrajn
   1   L-ippjanar u t-tmexxija tal-operazzjoni għandhom isiru f’kooperazzjoni mill-qrib u b’komplementarità mal-OCHA, li qiegħed jikkoordina r-risposta umanitarja ġenerali, mal-Organizzazzjoni tat-Trattat tal-Atlantiku tat-Tramuntana u ma’ atturi oħrajn.
   2.   L-operazzjoni EUFOR Libya għandha tikkoopera mill-qrib mal-koordinatur(i) magħżul(a) tan-Nazzjonijiet Uniti, kif ukoll mal-koordinatur jew koordinaturi magħżula tal-Lega tal-Istati Għarab u mal-Istati Membri tagħha.
   3.   Għandhom isiru konsultazzjoni mal-Unjoni Afrikana skont kif ikun meħtieġ.
   Artikolu 9
   Parteċipazzjoni ta’ Stati terzi
   1.   Mingħajr preġudizzju għall-awtonomija tat-teħid ta’ deċiżjonijiet tal-Unjoni jew għall-qafas istituzzjonali uniku, u skont il-linji gwida rilevanti tal-Kunsill Ewropew, Stati terzi, b'mod partikolari l-Istati Membri tal-Lega tal-Istati Għarab, jistgħu jiġu mistiedna jipparteċipaw fl-operazzjoni.
   2.   Il-Kunsill b’dan jawtorizza lill-KPS biex jistieden lil Stati terzi biex joffru kontributi u biex jieħu d-deċiżjonijiet rilevanti dwar l-aċċettazzjoni tal-kontributi proposti, fuq ir-rakkomandazzjoni tal-Kmandant tal-Operazzjoni tal-Unjoni Ewropea u l-EUMC.
   3.   Arranġamenti dettaljati għall-parteċipazzjoni ta’ Stati terzi għandhom ikunu s-suġġett ta’ ftehimiet konklużi skont l-Artikolu 37 TUE u f’konformità mal-proċedura stabbilita fl-Artikolu 218 TFUE. Meta l-Unjoni u Stat terz ikunu kkonkludew ftehim li jistabbilixxi qafas għall-parteċipazzjoni ta’ dan tal-aħħar f'operazzjonijiet tal-Unjoni ta’ maniġġar ta’ kriżijiet, id-dispożizzjonijiet ta’ tali ftehim għandhom japplikaw fil-kuntest ta’ din l-operazzjoni.
   4.   L-Istati terzi li jagħmlu kontributi militari sinifikanti għall-operazzjoni EUFOR Libya għandhom ikollhom l-istess drittijiet u obbligi fir-rigward tat-tmexxija ta’ kuljum tal-operazzjoni bħall-Istati Membri li jieħdu sehem fl-operazzjoni.
   5.   Il-Kunsill b’dan jawtorizza lill-KPS biex jieħu d-deċiżjonijiet rilevanti rigward l-istabbiliment ta’ Kumitat ta’ Kontributuri, fil-każ li xi Stati terzi jipprovdu kontributi militari sinifikanti.
   Artikolu 10
   Status tal-forzi u l-persunal immexxija mill-Unjoni
   L-istatus tal-forzi u l-persunal tagħhom immexxija mill-Unjoni, inklużi l-privileġġi, l-immunitajiet u l-garanziji ulterjuri meħtieġa għat-twettiq u l-funzjonament bla xkiel tal-operazzjoni tagħhom, jista’ jkun is-suġġett ta’ ftehimiet konklużi skont l-Artikolu 37 TUE u f’konformità mal-proċedura stabbilita fl-Artikolu 218(3) TFUE.
   Artikolu 11
   Arranġamenti finanzjarji
   1.   L-ispejjeż komuni tal-operazzjoni EUFOR Libya għandhom jiġu amministrati skont id-Deċiżjoni 2008/975/PESK.
   2.   L-ammont ta’ referenza finanzjarja għall-ispejjeż komuni tal-operazzjoni EUFOR Libya għandu jkun ta’ EUR 7 900 000. Il-persentaġġ tal-ammont ta’ referenza msemmi fl-Artikolu 25(1) tad-Deċiżjoni 2008/975/PESK għandu jkun ta’ 30 %.
   Artikolu 12
   Rilaxx ta’ informazzjoni lil partijiet terzi
   1.   Ir-Rappreżentant Għoli huwa b’dan awtorizzat jirrilaxxa lill-Eġittu, lil-Lega ta' Stati Għarab, lin-Nazzjonijiet Uniti, lit-Tuneżija u lill-Unjoni Afrikana, kif ukoll lil partijiet terzi oħrajn assoċjati ma’ din id-Deċiżjoni, informazzjoni u dokumenti klassifikati tal-Unjoni ġġenerati għall-finijiet tal-operazzjoni EUFOR Libya sal-livell ta’ klassifikazzjoni adatt għal kull wieħed minnhom u f’konformità mar-regolamenti tas-sigurtà tal-Kunsill (2).
   2.   Ir-Rappreżentant Għoli huwa b’dan awtorizzat jirrilaxxa lill-Eġittu, lil-Lega ta' Stati Għarab, lin-Nazzjonijiet Uniti, lit-Tuneżija u lill-Unjoni Afrikana kif ukoll lil partijiet terzi oħrajn assoċjati ma’ din id-Deċiżjoni, dokumenti mhux klassifikati tal-Unjoni relatati mad-deliberazzjonijiet tal-Kunsill dwar l-Operazzjoni EUFOR Libya li huma koperti bl-obbligu tas-segretezza professjonali skont l-Artikolu 6(1) tar-Regoli ta’ Proċedura tal-Kunsill (3).
   Artikolu 13
   Dħul fis-seħħ u terminazzjoni
   1.   Din id-Deċiżjoni għandha tidħol fis-seħħ fil-jum tal-adozzjoni tagħha.
   2.   L-operazzjoni EUFOR Libya għandha, sakemm il-Kunsill ma jiddeċidix mod ieħor, tintemm mhux aktar tard minn erba’ xhur wara li tinkiseb Kapaċità Operattiva Inizjali.
   3.   Din id-Deċiżjoni għandha titħassar mid-data tal-għeluq tal-Kwartieri Ġenerali Operattiv tal-UE jew tal-Kwartieri Ġenerali tal-Forza skont liema tiġi l-aħħar, f’konformità mal-pjani approvati għat-terminazzjoni tal-operazzjoni EUFOR Libya, u mingħajr preġudizzju għall-proċeduri rilevanti li jirrigwardaw il-verifika u l-preżentazzjoni tal-kontijiet tagħha kif stabbilit fid-Deċiżjoni 2008/975/PESK.

      Magħmul fi Brussell, l-1 ta’ April 2011.

            Għall-Kunsill

            Il-President

         MARTONYI J.

      (1)  ĠU L 345, 23.12.2008, p. 96.

      (2)  Id-Deċiżjoni tal-Kunsill 2001/264/KE tad- 19 ta’ Marzu 2001 li tadotta r-regolamenti tal-Kunsill rigward is-sigurtà (ĠU L 101, 11.4.2001, p. 1).

      (3)  Id-Deċizjoni tal-Kunsill 2009/937/UE tal- 1 ta’ Diċembru 2009 li tadotta r-Regoli ta’ Proċedura tal-Kunsill (ĠU L 325, 11.12.2009, p. 35).


Avviż Legali Importanti

|

32006D0230

Deċiżjoni tal-Kunsill tat- 18 ta' Lulju 2005 dwar il-konklużjoni ta’ Ftehim bejn il-Komunitá Ewropea u l-Gvern tal-Kanada dwar l-ipproċessar ta’ data ta' l-API/PNR

Official Journal L 082 , 21/03/2006 P. 0014 - 0014 Official Journal L 270 , 29/09/2006 P. 0344 - 0344

		Deċiżjoni tal-Kunsilltat- 18 ta' Lulju 2005dwar il-konklużjoni ta’ Ftehim bejn il-Komunitá Ewropea u l-Gvern tal-Kanada dwar l-ipproċessar ta’ data ta' l-API/PNR(2006/230/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 95 tiegħu, flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) u l-ewwel subparagrafu ta’ l-Artikolu 300(3) tiegħu,Wara li kkunsidra l-proposta mill-KummissjoniWara li kkunsidra l-opinjoni tal-Parlament Ewropew [1],Billi:(1) Fis- 7 ta’ Marzu 2005 il-Kunsill awtorizza lill-Kummissjoni sabiex tinnegozja f’isem il-Komunità Ftehim mal-Kanada dwar l-ipproċessar u t-trasferiment ta’ data ta' Informazzjoni Antiċipata dwar il-Passiġġieri (API) u tar-Rekord ta’ l-Ismijiet tal-Passiġġieri (PNR) mit-trasportaturi bl-ajru lill-Aġenzija tas-Servizzi tal-Fruntiera tal-Kanada (CBSA).(2) Il-Ftehim għandu jiġi approvat,IDDEĊIEDA KIF ĠEJ:Artikolu 1Il-ftehim bejn il-Komunità Ewropea u l-Gvern tal-Kanada dwar l-ipproċessar tad-data ta’ l-API/PNR huwa b’dan approvat f’isem il-Komunità.It-test tal-Ftehim huwa mehmuż ma’ din id-Deċiżjoni.Artikolu 2Il-President tal-Kunsill huwa b’dan awtorizzat jaħtar persuna jew persuni li jkollhom is-setgħa li jiffirmaw il-Ftehim sabiex dan jorbot lill-Komunità Ewropea [2].Artikolu 3Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.Magħmul fi Brussell, nhar it- 18 ta' Lulju 2005.Għall-KunsillIl-PresidentJ. Straw[1] Għadha mhux ippubblikata fil-Ġurnal Uffiċjali.[2] Id-data tad-dħul fis-seħħ tal-Ftehim jiġi pubblikat fil-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.--------------------------------------------------


title: Elezzjoni tal-Ombudsman Ewropew Deċiżjoni tal-Parlament Ewropew tal- 20 ta' Jannar 2010 li taħtar l-Ombudsman Ewropew#ANNESS

text:
               11.11.2010

               MT

               Il-Ġurnal Uffiċjali tal-Unjoni Ewropea

               CE 305/19

         L-Erbgħa, 20 ta’ Jannar 2010Elezzjoni tal-Ombudsman Ewropew
   P7_TA(2010)0001
   Deċiżjoni tal-Parlament Ewropew tal-20 ta' Jannar 2010 li taħtar l-Ombudsman Ewropew
   2010/C 305 E/06

      Il-Parlament Ewropew,

   wara li kkunsidra t-Trattat dwar il-Funzjonament tal-Unjoni Ewropea, u b'mod partikulari t-tielet paragrafu tal-Artikolu 24 u l-Artikolu 228 tiegħu,
   wara li kkunsidra t-Trattat li jistabbilixxi l-Komunità Ewropea għall-Enerġija Atomika, u b'mod partikolari l-Artikolu 106a tiegħu,
   wara li kkunsidra d-Deċiżjoni 94/262/KEFA, KE, Euratom tiegħu tad-9 ta' Marzu 1994 dwar ir-regolamenti u l-kondizzjonijiet ġenerali li jirregolaw it-twettiq tal-kompiti tal-Ombudsman (1),
   wara li kkunsidra l-Artikolu 204 tar-Regoli ta' Proċedura tiegħu,
   wara li kkunsidra s-sejħa għall-applikazzjonijiet (2),
   wara li kkunsidra l-vot tiegħu tal-20 ta' Jannar 2010,

               1.

               Jaħtar Nikiforos Diamandouros biex iservi/isservi bħala Ombudsman Ewropew;

               2.

               Jitlob lil Nikiforos Diamandouros biex jieħu/tieħu ġurament quddiem il-Qorti tal-Ġustizzja;

               3.

               Jagħti istruzzjonijiet lill-President tieġħu biex id-deċiżjoni annessa tiġi ppubblikata fil-Ġurnal Uffiċjali tal-Unjoni Ewropea;

               4.

               Jagħti istruzzjonijiet lill-President tieġħu biex jgħaddi din id-Deċiżjoni lill-Kunsill, lill-Kummissjoni u lill-Qorti tal-Ġustizzja.

      (1)  ĠU L 113, 4.5.1994, p. 15.

      (2)  ĠU C 216, 10.9.2009, p. 7.

      L-Erbgħa, 20 ta’ Jannar 2010ANNESS

         DEĊIŻJONI TAL-PARLAMENT EWROPEW
         tal-20 ta' Jannar 2010
         li taħtar l-Ombudsman Ewropew
         IL-PARLAMENT EWROPEW,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikulari t-tielet paragrafu tal-Artikolu 24 u l-Artikolu 228 tiegħu,
         Wara li kkunsidra t-Trattat li jistabbilixxi l-Komunità Ewropea għall-Enerġija Atomika, u b'mod partikolari l-Artikolu 106a tiegħu,
         Wara li kkunsidra d-Deċiżjoni 94/262/KEFA, KE, Euratom tiegħu tad-9 ta' Marzu 1994 dwar ir-regolamenti u l-kondizzjonijiet ġenerali li jirregolaw it-twettiq tal-kompiti tal-Ombudsman (1),
         Wara li kkunsidra l-Artikolu 204 tar-Regoli ta' Proċedura tiegħu,
         Wara li kkunsidra s-sejħa għall-applikazzjonijiet (2),
         Wara li kkunsidra l-vot tiegħu tal-20 ta' Jannar 2010,
         IDDEĊIEDA:
         li jaħtar Nikiforos DIAMANDOUROS biex iservi/isservi bħala Ombudsman Ewropew.

            Magħmula fi Strasburgu, fl-20 ta' Jannar 2010

                  Għall-Parlament Ewropew

                  Il-President

               Jerzy BUZEK

         (1)  ĠU L 113, 4.5.1994, p. 15.

         (2)  ĠU C 216, 10.9.2009, p. 7.


title: Deċiżjoni tal-Bord Ewropew dwar ir-Riskju Sistemiku tal-1 ta’ Ġunju 2015 dwar il-ħatra tal-Uffiċjal għall-Protezzjoni tad-Dejta tal-Bord Ewropew dwar ir-Riskju Sistemiku (BERS/2015/1)

text:
               20.6.2015

               MT

               Il-Ġurnal Uffiċjali tal-Unjoni Ewropea

               C 204/18

         DEĊIŻJONI TAL-BORD EWROPEW DWAR IR-RISKJU SISTEMIKU
   tal-1 ta’ Ġunju 2015
   dwar il-ħatra tal-Uffiċjal għall-Protezzjoni tad-Dejta tal-Bord Ewropew dwar ir-Riskju Sistemiku
   (BERS/2015/1)
   (2015/C 204/06)
   IL-BORD ĠENERALI TAL-BORD EWROPEW DWAR IR-RISKJU SISTEMIKU,
   Wara li kkunsidra r-Regolament (UE) Nru 1092/2010 tal-Parlament Ewropew u tal-Kunsill tal-24 ta’ Novembru 2010 dwar is-sorveljanza makroprudenzjali tal-Unjoni tas-sistema finanzjarja u li jistabbilixxi Bord Ewropew dwar ir-Riskju Sistemiku (1),
   Wara li kkunsidra r-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni [tal-individwi] fir-rigward tal-ipproċessar ta’ data personali mill-istituzzjonijiet u l-korpi tal-Komunità u dwar il-movement liberu ta’ dak id-data (2), u b’mod partikolari l-Artikolu 24 tiegħu,
   Wara li kkunsidra r-Regolament tal-Kunsill (UE) Nru 1096/2010 tas-17 ta’ Novembru 2010 li jagħti lill-Bank Ċentrali Ewropew kompiti speċifiċi rigward il-funzjonament tal-Bord Ewropew dwar ir-Riskju Sistemiku (3), u b’mod partikolari l-Artikolu 6 tiegħu,
   Wara li kkunsidra d-Deċiżjoni BERS/2012/1 tal-Bord Ewropew dwar ir-Riskju Sistemiku tat-13 ta’ Lulju 2012 li timplimenta regoli dwar il-protezzjoni tad-data fi ħdan il-Bord Ewropew dwar ir-Riskju Sistemiku (4), u b’mod partikolari l-Artikolu 3 tagħha,
   ADOTTA DIN ID-DEĊIŻJONI:
   Barbara Eggl hija maħtura bħala Uffiċjal għall-Protezzjoni tad-Dejta (DPO) tal-Bord Ewropew għar-Riskju Sistemiku (BERS) b’effett mill-1 ta’ Ġunju 2015 sal-31 ta’ Mejju 2017. Eggl hija maħtura bħala d-DPO tal-BERS fil-kapaċità tagħha bħala membru tal-persunal u DPO tal-Bank Ċentrali Ewropew.

      Magħmul fi Frankfurt am Main, l-1 ta’ Ġunju 2015.

            Il-President tal-BERS

         Mario DRAGHI

      (1)  ĠU L 331, 15.12.2010, p. 1.

      (2)  ĠU L 8, 12.1.2001, p. 1.

      (3)  ĠU L 331, 15.12.2010, p. 162.

      (4)  ĠU C 286, 22.9.2012, p. 16.


title: 2011/281/UE: Deċiżjoni tal-Kummissjoni tas- 16 ta’ Mejju 2011 li temenda d-Deċiżjoni 2009/146/KE dwar is-sostituzzjoni tal-membri tal-Kumitati Xjentifiċi b’membri mill-Grupp ta’ konsulenti xjentifiċi imwaqqaf bid-Deċiżjoni 2008/721/KE

text:
               17.5.2011

               MT

               Il-Ġurnal Uffiċjali tal-Unjoni Ewropea

               L 129/15

         DEĊIŻJONI TAL-KUMMISSJONI
   tas-16 ta’ Mejju 2011
   li temenda d-Deċiżjoni 2009/146/KE dwar is-sostituzzjoni tal-membri tal-Kumitati Xjentifiċi b’membri mill-Grupp ta’ konsulenti xjentifiċi imwaqqaf bid-Deċiżjoni 2008/721/KE
   (2011/281/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kummissjoni 2008/721/KE tal-5 ta’ Settembru 2008 li twaqqaf struttura konsultattiva ta’ Kumitati Xjentifiċi u esperti fil-qasam tas-sikurezza tal-konsumatur, is-saħħa pubblika u l-ambjent u li tirrevoka d-Deċiżjoni 2004/210/KE (1), u b’mod partikolari l-Artikolu 5 tagħha,
   Billi:

               (1)

               Bid-Deċiżjoni 2008/721/KE, il-Kummissjoni waqqfet tliet Kumitati Xjentifiċi, dwar is-Sikurezza tal-Konsumatur (SCCS), dwar is-Saħħa u r-Riskji Ambjentali (SCHER) u dwar ir-Riskji għas-Saħħa Emerġenti u dawk Identifikati Reċentement (SCENIHR) u l-Grupp ta’ Konsulenti Xjentifiċi dwar il-Valutazzjoni tar-Riskju (minn issa 'l quddiem il-Grupp), fil-qasam tas-sikurezza tal-konsumatur, is-saħħa pubblika u l-ambjent.

               (2)

               Bis-saħħa tad-Deċiżjoni 2009/146/KE (2) l-Kummissjoni ħatret il-membri għas-SCCS, is-SCHER u s-SCENIHR u l-konsulenti xjentifiċi fil-Grupp.

               (3)

               Il-Kumitati Xjentifiċi, bi qbil mal-Artikolu 12 tad-Deċiżjoni 2008/721/KE, adottaw regoli komuni ta’ proċeduri li jistabbilixxu, fost l-oħrajn, il-kriterji ta’ parteċipazzjoni għall-membri tal-Kumitati Xjentifiċi u l-kundizzjonijiet li skonthom għandha tiskadi s-sħubija tal-Kumitat kif stipulat fl-Anness II 4(a) tad-Deċiżjoni.

               (4)

               L-Artikolu 5(2) tad-Deċiżjoni 2008/721/KE jgħid li meta membru ta’ Kumitat Xjentifiku ma jimxix mal-kriterji ta’ parteċipazzjoni stipulati fir-regoli ta’ proċedura inkella jkun irid jirriżenja, il-Kummissjoni tista’ tittermina s-sħubija tal-membru u taħtar sostitut mill-Grupp.

               (5)

               Żewġ membri mis-SCHER, membru mis-SCCS u membru mis-SCENIHR irriżenjaw filwaqt li żewġ membri mis-SCCS ma ssodisfawx il-kriterji ta’ parteċipazzjoni u s-sħubija tagħhom għandha tiġi tterminata. Hemm bżonn li jinħatru membri ġodda hekk li fil-Kumitati rispettivi jkun żgurat li t-tip meħtieġ ta’ għarfien espert ikun disponibbli.

               (6)

               Skont l-Artikolu 3(2) tad-Deċiżjoni 2008/721/KE, l-esperti mill-Grupp li jkunu se jissostitwixxu dawk il-membri tal-Kumitati Xjentifiċi li jkunu rriżenjaw jew li tkun ġiet itterminata s-sħubija tagħhom, kienu ntgħażlu abbażi tal-għarfien espert li jħaddnu kif ukoll abbażi ta’ tqassim ġeografiku konsistenti ma’ dan hekk li jirrifletti d-diversità tal-problemi u l-approċċi xjentifiċi, notevolment fl-Ewropa.

               (7)

               Il-membri li kienu rriżenjaw jew li tkun ġiet itterminata s-sħubija tagħhom għandhom jinħatru bħala konsulenti dwar il-valutazzjoni tar-riskji għall-Grupp.

         ADOTTAT DIN ID-DEĊIŻJONI:
   Artikolu 1
   Is-sħubija tal-esperti elenkati fil-punt 1 tal-Anness ta’ din id-Deċiżjoni hija tterminata.
   Dawn l-esperti huma maħtura bħala konsulenti xjentifiċi dwar il-valutazzjoni tar-riskji għall-Grupp.
   L-esperti elenkati fil-punt 2 tal-Anness ta’ din id-Deċiżjoni huma maħtura bħala membri tal-Kumitati Xjentifiċi mwaqqfa mid-Deċiżjoni 2008/721/KE kif indikat f’dak l-Anness.
   Artikolu 2
   L-Annessi I u II tad-Deċiżjoni (KE) Nru 2009/146/KE huma emendati skont l-Anness ta’ din id-Deċiżjoni.
   Artikolu 3
   Din id-Deċiżjoni għandha tidħol fis-seħħ l-għada li tiġi ppubblikata f'Il-Ġurnal Uffiċjali tal-Unjoni Ewropea.

      Magħmul fi Brussell, is-16 ta’ Mejju 2011.

            Għall-Kummissjoni

            Il-President

         José Manuel BARROSO

      (1)  ĠU L 241, 10.9.2008, p. 21.

      (2)  ĠU L 49, 20.2.2009, p. 33.

      ANNESS
      L-Annessi I u II tad-Deċiżjoni 2009/146/KE huma emendati kif ġej:

                  1.

                  L-ismijiet tal-esperti li ġejjin jitneħħew mill-Anness I u jiddaħħlu fl-Anness II:

                     Il-Kumitat Xjentifiku dwar is-Sikurezza tal-Konsumatur

                              Kunjom

                              Isem

                              Istitut jew organizzazzjoni ta’ affiljazzjoni

                              GALLI

                              Corrado

                              University of Milan, Milan, Italy

                              SAVOLAINEN

                              Kai

                              Finnish Institute of Occupational Health, Helsinki, Finland

                              EISENBRAND

                              Gerhard

                              University of Kaiserslautern, Kaiserslautern, Germany

                     Il-Kumitat Xjentifiku tar-Riskji għas-Saħħa u l-Ambjent

                              Kunjom

                              Isem

                              Istitut jew organizzazzjoni ta’ affiljazzjoni

                              CALOW

                              Peter

                              Roskilde University, Roskilde, Denmark

                              DAVISON

                              John

                              French National Institute for Agricultural Research (INRA), Paris, France

                     Il-Kumitat Xjentifiku għar-Riskji għas-Saħħa Emerġenti u dawk Identifikati Reċentement

                              Kunjom

                              Isem

                              Istitut jew organizzazzjoni ta’ affiljazzjoni

                              STAHL

                              Dorothea

                              Paracelsus Private Medical University, Salzburg, Austria

                  2.

                  L-ismijiet tal-esperti li ġejjin jiddaħħlu fl-Anness I kif ġej u jitneħħew mill-Anness II:

                     Il-Kumitat Xjentifiku dwar is-Sikurezza tal-Konsumatur

                              Kunjom

                              Isem

                              Istitut jew organizzazzjoni ta’ affiljazzjoni

                              NIELSEN

                              Elsa

                              Technical University of Denmark, Søborg, Denmark

                              VAN BENTHEM

                              Jan

                              National Institute for Public Health and the Environment (RIVM), Bilthoven, the Netherlands

                     Il-Kumitat Xjentifiku tar-Riskji għas-Saħħa u l-Ambjent

                              Kunjom

                              Isem

                              Istitut jew organizzazzjoni ta’ affiljazzjoni

                              ALTENBURGER

                              Rolf

                              Helmholtz Centre for Environmental Research, Leipzig, Germany

                              KRÄTKE

                              Renate

                              Federal Institute for Risk Assessment (BfR), Berlin, Germany

                     Il-Kumitat Xjentifiku għar-Riskji għas-Saħħa Emerġenti u dawk Identifikati Reċentement

                              Kunjom

                              Isem

                              Istitut jew organizzazzjoni ta’ affiljazzjoni

                              HENSTEN

                              Arne

                              University of Tromsö, Tromsö, Norway


title: 2010/682/UE: Deċiżjoni tal-Kunsill tat- 8 ta’ Novembru 2010 dwar it-tnedija ta’ skambju awtomatizzat ta’ data fir-rigward ta’ data dattiloskopika fis-Slovakkja

text:
               11.11.2010

               MT

               Il-Ġurnal Uffiċjali tal-Unjoni Ewropea

               L 293/58

         DEĊIŻJONI TAL-KUNSILL
   tat-8 ta’ Novembru 2010
   dwar it-tnedija ta’ skambju awtomatizzat ta’ data fir-rigward ta’ data dattiloskopika fis-Slovakkja
   (2010/682/UE)
   IL-KUNSILL TAL-UNJONI EWROPEA,
   Wara li kkunsidra d-Deċiżjoni tal-Kunsill 2008/615/ĠAI tat-23 ta’ Ġunju 2008 dwar it-titjib tal-koperazzjoni transkonfinali, b’mod partikolari fil-ġlieda kontra t-terroriżmu u l-kriminalità transkonfinali (1), u b’mod partikolari l-Artikolu 25 tagħha,
   Wara li kkunsidra d-Deċiżjoni tal-Kunsill 2008/616/ĠAI tat-23 ta’ Ġunju 2008 dwar l-implimentazzjoni tad-Deċiżjoni 2008/615/ĠAI (2), u b’mod partikolari l-Artikolu 20 u l-Kapitolu 4 tal-Anness tagħha,
   Billi:

               (1)

               F’konformità mal-Protokoll dwar id-Dispożizzjonijiet Transitorji anness għat-Trattat dwar l-Unjoni Ewropea, għat-Trattat dwar il-Funzjonament tal-Unjoni Ewropea u għat-Trattat li jistabbilixxi l-Komunità Ewropea tal-Enerġija Atomika, l-effetti ġuridiċi tal-atti tal-istituzzjonijiet, il-korpi, l-uffiċċji u l-aġenziji tal-Unjoni, adottati qabel id-dħul fis-seħħ tat-Trattat ta’ Lisbona huma ppreservati sakemm dawk l-atti jiġu revokati, annullati jew emendati fl-implimentazzjoni tat-Trattati.

               (2)

               Konformement ma’ dan, l-Artikolu 25 tad-Deċiżjoni 2008/615/ĠAI huwa applikabbli u jeħtieġ li l-Kunsill jiddeċiedi unanimament jekk l-Istati Membri jkunux implimentaw id-dispożizzjonijiet tal-Kapitolu 1 ta’ dik id-Deċiżjoni.

               (3)

               L-Artikolu 20 tad-Deċiżjoni 2008/616/ĠAI jipprevedi li d-deċiżjonijiet imsemmija fl-Artikolu 25(2) tad-Deċiżjoni 2008/615/ĠAI għandhom jittieħdu abbazi ta’ rapport ta’ evalwazzjoni bbażat fuq kwestjonarju. Fir-rigward tal-iskambju awtomatizzat ta’ data f’konformità mal-Kapitolu 2 tad-Deċiżjoni 2008/615/ĠAI, ir-rapport ta’ evalwazzjoni għandu jiġi bbażat fuq żjara ta’ evalwazzjoni u eżerċizzju pilota.

               (4)

               Konformement mal-Kapitolu 4, punt 1.1, tal-Anness għad-Deċiżjoni 2008/616/ĠAI, il-kwestjonarju mfassal mill-Grupp ta’ Ħidma rilevanti tal-Kunsill jikkonċerna kull wieħed mill-iskambji awtomatizzati ta’ data u għandu jintwieġeb minn Stat Membru hekk kif huwa jemmen li jissodisfa l-prerekwiżiti għall-kondiviżjoni tad-data fil-kategorija rilevanti tad-data.

               (5)

               Is-Slovakkja kkompletat il-kwestjonarju dwar il-protezzjoni tad-data u l-kwestjonarju dwar l-iskambju ta’ data dattiloskopika.

               (6)

               Is-Slovakkja wettqet b’suċċess eżerċizzju pilota mal-Awstrija.

               (7)

               Fis-Slovakkja saret żjara ta’ evalwazzjoni u ġie prodott rapport dwar iż-żjara ta’ evalwazzjoni mill-iskwadra ta’ evalwazzjoni Awstrijaka/Ġermaniża u ntbagħat lill-Grupp ta’ Ħidma rilevanti tal-Kunsill.

               (8)

               Rapport ta’ evalwazzjoni ġenerali, li jagħti sintesi tar-riżultati tal-kwestjonarju, iż-żjara ta’ evalwazzjoni u l-eżerċizzju pilota dwar l-iskambju ta’ data dattiloskopika ġie ppreżentat lill-Kunsill,

         ADOTTA DIN ID-DEĊIŻJONI:
   Artikolu 1
   Għall-finijiet ta’ tfittxija awtomatizzata tad-data dattiloskopika, is-Slovakkja implimentat bis-sħiħ id-dispożizzjonijiet ġenerali dwar il-protezzjoni tad-data tal-Kapitolu 6 tad-Deċiżjoni 2008/615/ĠAI u għandha d-dritt li tirċievi u tforni data personali skont l-Artikolu 9 ta’ dik id-Deċiżjoni mid-data tad-dħul fis-seħħ ta’ din id-Deċiżjoni.
   Artikolu 2
   Din id-deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-8 ta’ Novembru 2010.

            Għall-Kunsill

            Il-President

         M. WATHELET

      (1)  ĠU L 210, 6.8.2008, p. 1.

      (2)  ĠU L 210, 6.8.2008, p. 12.


title: Id-Deċiżjoni tal-Kunsill tat-22 ta’ Novembru 1984 dwar il-konklużjoni ta’ Ftehim fil-forma ta’ bdil ta’ ittri bejn il-Komunità Ekonomika Ewropea u l-Gvern ta’ New Zealand li temenda l-Arranġament Dixxiplinarju Konġunt bejn New Zealand u l-Komunità dwar il-ġobon

text:
Avviż Legali Importanti

|

31984D0561

Official Journal L 308 , 27/11/1984 P. 0059 - 0059 Spanish special edition: Chapter 11 Volume 21 P. 0091  Portuguese special edition Chapter 11 Volume 21 P. 0091

		Id-Deċiżjoni tal-Kunsilltat-22 ta’ Novembru 1984dwar il-konklużjoni ta’ Ftehim fil-forma ta’ bdil ta’ ittri bejn il-Komunità Ekonomika Ewropea u l-Gvern ta’ New Zealand li temenda l-Arranġament Dixxiplinarju Konġunt bejn New Zealand u l-Komunità dwar il-ġobon(84/561/KEE)IL-KUNSILL TAL-KOMUNITAJIET EWROPEJ,Wara li qies it-Trattat li waqqaf l-Komunità Ekonomika Ewropea, u b’mod partikolari Artikolu 113 tiegħu,Wara li qies ir-rakkomandazzjoni mill-Kummisjoni,Billi waqt in-negozjati kummerċjali dwar il-Ftehim Ġenerali dwar Tariffi u Kummmerċ (GATT), il-Komunità ikkonkludiet Ftehim ma’ New Zealand dwar il-ġobon [1];Billi, jekk l-għanijiet tal-Ftehim iridu jintlaħqu, uħud mid-dispożizzjonijiet tiegħu jridu jkunu emendati;Billi l-Kummissjoni bdiet negozjati ma’ New Zealand dwar din il-kwistjoni u laħqet ftehim sodisfaċenti ma dak il-pajjiż,IDDEĊIDA KIF ĠEJ:Artikolu 1Il-Ftehim fil-forma ta’ bdil ta’ittri bejn il-Komunità Ekonomika Ewropea u l-Gvern ta’ New Zealand dwar l-Arranġament li jemenda l-Arranġament Dixxiplinarju Konġunt bejn New Zealand u l-Komunità dwar il-ġobon qed jiġi approvat f’isem il-Komunità.It-test tal-Ftehim hiwa mehmuż ma’ din id-Deċiżjoni.Artikolu 2Il-President tal-Kunsill qed jiġi awtorizzat sabiex jagħżel il-persuna li jkollha s-setgħa li tiffirma l-Ftehim sabiex jorbot lill-Komunità.Magħmul fi Brussel, fit-22 ta’ Novembru 1982.Għall-KunsillIl-PresidentJ. Bruton[1] ĠU L 71, tas-17.3.1980, p. 144.--------------------------------------------------


title: 2007/430/KE: Deċiżjoni tal-Kummissjoni tad- 19 ta’ Ġunju 2007 li jtemm il-proċediment ta' kontra d- dumping rigward l-importazzjonijiet ta' fibri sintetiċi tal-poliesteri ta' qisien ta' qosor predeterminat (il-PSF) li joriġinaw mill-Malasja u t-Tajwan u li jirrilaxxa l-ammonti assigurati permezz tad-dazji proviżorji imposti

text:
               21.6.2007

               MT

               Il-Ġurnal Uffiċjali ta’ l-Unjoni Ewropea

               L 160/30

         DEĊIŻJONI TAL-KUMMISSJONI
   tad-19 ta’ Ġunju 2007
   li jtemm il-proċediment ta' kontra d-dumping rigward l-importazzjonijiet ta' fibri sintetiċi tal-poliesteri ta' qisien ta' qosor predeterminat (il-PSF) li joriġinaw mill-Malasja u t-Tajwan u li jirrilaxxa l-ammonti assigurati permezz tad-dazji proviżorji imposti
   (2007/430/KE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (1) (“ir-Regolament bażiku”), u b'mod partikulari l-Artikolu 9 tiegħu,
   Wara li kkonsultat il-Kumitat Konsultattiv,
   Billi:
   A.   PROĊEDURA

               (1)

               Fit-3 ta' Marzu 2006, il-Kummissjoni rċeviet ilment skond l-Artikolu 5 tar-regolament bażiku li jikkonċerna d-dumping bi ħsara ta' l-importazzjonijiet ta' fibri prinċipali ta' poliesteri (PSF) li joriġinaw mill-Malasja u mit-Tajwan L-ilment sar mis-CIRFS (Comité International de la Rayonne et des Fibres Synthétiques) li jirrappreżentaw iktar minn 50 % tal-produzzjoni totali Komunitarja tal-PSF.

               (2)

               Wara li tnieda stħarriġ ta' kontra d-dumping fit-12 ta' April 2006, il-Kummissjoni, permezz tar-Regolament (KE) Nru 2005/2006 (2), imponiet dazji proviżorji għal kontra d-dumping fuq importazzjonijiet fil-Komunità ta' fibri sintetiċi tal-poliesteri ta' qisien ta' qosor predeterminati (il-PSF) li joriġinaw mill-Malasja u mit-Tajwan (“Regolament proviżorju”). Id-dazji proviżorji għal kontra d-dumping li ħadu s-sura ta' dazji ad valorem li jvarjaw minn 12,4 % għal 23 % għall-Malasja u minn 14,7 % għal 29,5 % għat-Tajwan bdew japplikaw mid-29 ta' Diċembru 2006.

               (3)

               Wara l-pubblikazzjoni tar-Regolament proviżorju, il-partijiet ġew mgħarrfa bil-fatti u l-kunsiderazzjonijiet li fuqhom issejjes ir-Regolament proviżorju. Il-partijiet kollha ngħataw ukoll perjodu li fih kellhom jagħmlu preżentazzjonijiet wara li ġew mgħarrfa.

               (4)

               Xi partijiet interessati ressqu kummenti bil-miktub. Dawk il-partijiet li talbu dan, ingħataw ukoll l-opportunità li jinstemgħu bil-kelma tal-fomm.

               (5)

               Il-Kummissjoni kompliet tfittex kull informazzjoni li ħasset li kienet meħtieġa għall-iskop tas-sejbiet definittivi tagħha. Skond dawn l-osservanzi hi waslet għall-konklużjoni li jeżistu raġunijiet evidenti fl-interess Komunitarju biex ma jimponux miżuri kontra d-dumping fuq l-importazzjonijiet tal-PSF mill-pajjiżi kkonċernati.

               (6)

               Il-Kummissjoni kixfet il-fatti u l-kunsiderazzjonijiet essenzjali kollha li fuqhom beħsiebha ttemm dan il-proċediment. Il-partijiet interessati ngħataw ukoll perjodu li fih jistgħu jippreżentaw l-affarijiet wara dan l-esponiment u ngħataw opportunità li dawn jingħataw seduta ta' smigħ. Il-kummenti bil-miktub u dawk orali mressqa mill-partijiet interessati ġew ikkunsidrati u, fejn jixraq, ġew ikkunsidrati għal sejbiet definittivi.

               (7)

               Oriġinalment, wara konsultazzjoni mal-Kumitat ta' konsulenza, il-Kummissjoni ressqet lill-Kunsill rapport dwar ir-riżultati tal-konsulta, flimkien ma' proposta li l-proċedura tintemm fl-interess tal-Komunità.

         B.   IRTIRAR TA' L-ILMENT U TERMINAZZJONI TAL-PROĊEDURA

               (8)

               Sa dak iż-żmien, permezz ta' ittra bid-data tat-23 ta' Mejju 2007 u indirizzata lill-Kummissjoni, min wassal l-ilment irtira formalment l-ilment li jikkonċerna l-importazzjoni ta' fibri sintetiċi tal-poliesteri ta' qisien ta' qosor prideterminat (PSF) li joriġinaw mill-Malasja u mit-Tajwan.

               (9)

               Skond l-Artikolu 9(1) tar-Regolament bażiku, il-proċediment jista' jingħalaq meta l-kwerela tiġi rtirata sakemm għeluq bħal dan ma jmurx kontra l-interess Komunitarju.

               (10)

               Il-Kummissjoni qieset li l-proċedura attwali għandha tintemm billi l-investigazzjoni ma sabet l-ebda konsiderazzjoni li turi li dan l-għeluq ma jkunx fl-interess Komunitarju.

               (11)

               Matul l-investigazzjoni, il-Kummissjoni kkuntattjat il-partijiet kollha magħrufa li kienu kkonċernati biex tikseb l-opinjonijiet tagħhom. Barra l-industrija Komunitarja, l-utenti u l-assoċjazzjonijiet ta' l-utenti għamlu preżentazzjonijiet u/jew instemgħu rigward l-impatt possibbli ta' l-impożizzjoni ta' miżuri definittivi. Skond dawn l-osservanzi l-Kummissjoni waslet għall-konklużjoni li jeżistu raġunijiet evidenti fl-interess Komunitarju biex ma jkunu imponuti miżuri kontra d-dumping fuq l-importazzjonijiet tal-PSF mill-pajjiżi kkonċernati B'apprezzament għall-interessi varji meħudin flimkien saret taqsira spjegata kif ġej.

         Impatt fuq l-importaturi u l-utenti

               (12)

               Wara l-impożizzjoni tal-miżuri proviżorji, importatur wieħed, għadd kbir ta' utenti u assoċjazzjonijiet ta' l-utenti leħħnu l-opinjonijiet tagħhom u stqarrew li l-livell tal-miżuri kien partikolarment għoli u li, minħabba f'hekk, ma kinux qegħdin jitħallew jimportaw mill-akbar għejun tagħhom ta' provvista mill-Asja. Huma kkonfermaw l-argumenti li diġà tressqu minn utenti oħra qabel l-impożizzjoni tal-miżuri proviżorji, deskritti fil-premessi (156) sa (158) tar-Regolament proviżorju, u għamlu pretensjonijiet ġodda.

               (13)

               Biex tiġi eżaminata fid-dettall ir-relevanza tal-kwistjonijiet il-ġodda mressqa mill-industriji ta' l-utenti, il-Kummissjoni talbet lill-partijiet biex jipprovdu data u evidenza ta' appoġġ li tħeġġeġ lill-utenti u lill-assoċjazzjonijiet tagħhom kollha li jkomplu jikkooperaw aktar fl-investigazzjoni. Il-kooperazzjoni żdiedet meta mqabbla mal-qagħda qabel l-impożizzjoni tal-miżuri proviżorji, billi l-utenti li jirrappreżentaw 'il fuq minn 10 % tal-konsum Komunitarju totali tal-PSF u 15 % ta' l-importazzjonijiet totali mill-pajjiżi kkonċernati kkooperaw fl-investigazzjoni. Il-parteċipazzjoni ta' l-assoċjazzjonijiet ta' l-utenti maġġuri fl-investigazzjoni (li jirrappreżentaw kumpaniji li jagħmlu aktar minn 50 % tal-konsum totali tal-PSF fil-Komunità) tqiesu wkoll u b'hekk ikkonfermaw li s-sejbiet u l-konklużjonijiet li waslu għalihom dwar il-bżonn li jintemmu l-investigazzjonijiet fl-interess Komunitarju huma sostanzjati biżżejjed.

               (14)

               Skond l-utenti, l-impożizzjoni tal-miżuri se tiggrava n-nuqqasijiet tal-provvista tal-PSF billi l-industrija Komunitarja mhix kapaċi tissodisfa d-domanda ta' l-UE. Il-qagħda se tkun fattur li jaffettwa ż-żieda fil-prezz tal-PSF u b'hekk il-prezzijiet tal-prodotti fl-industriji ta' proċessi aktar avvanzati, u thedded il-kompetittività tagħhom f'suq fejn importazzjonijiet bi prezz baxx tal-prodotti finali għandhom rwol importanti. B'dawn iċ-ċirkostanzi, huma mistennija telf ta' impjiegi fl-industriji Komunitarji li jużaw il-PSF fil-perjodu ta' żmien qasir.

         (a)   Nuqqas ta' provvista

               (15)

               L-utenti tal-PSF isostnu li se jsiru aktar dipendenti fuq importazzjonijiet minn għadd limitat ħafna ta' produtturi f'pajjiżi terzi oħra billi l-provvista offruta mill-produtturi Komunitarji b'mod ġenerali għat-tipi kollha tal-PSF qiegħda tiddeterjora. Dan hu minħabba l-konverżjoni industrijali tal-produtturi Komunitarji mill-PSF għal prodotti oħra. Per eżempju, La Seda de Barcelona naqqset il-produzzjoni tagħha fil-PSF biex iżżid il-produzzjoni tagħha fil-Polyethylene Terephthalate (PET). Bl-istess mod, il-problemi tal-produzzjoni kkaġunati minħabba n-nirien fi Trevira f'Diċembru 2006 u d-diffikultajiet finanzjarji ta' Tergal (taħt l-amministrazzjoni minħabba l-insolvenza (“procedure de sauvegarde”) minn Novembru 2006) li kien l-aktar fornitur li ta' min tista' tafda fih tal-PSF għall-industrija ta' l-għażil qegħdin jiggravaw il-problemi tal-provvista. Fl-aħħarnett, għandu jiftakkar li wieħed mill-produtturi Komunitarji (Pennine Fibres) kien falla.

               (16)

               L-utenti, l-iktar manifatturi ta' materjal ta' friex għas-sodod u tappezzerija qegħdin jibżgħu minn nuqqas serju b'mod partikolari għall-fibri li ġejjin użati fl-industriji mhux ta' l-insiġ (3):

                           (1)

                           HCS (konjugati vojta silikonizzati) li produttur Korean wieħed biss (għajr għall-fornituri Tajwaniżi) hu kapaċi jipproduċi kwantitajiet kbar fi żmien perjodu raġjonevoli ta' żmien;

                           (2)

                           LMP: Allegatament, ditta waħda biss fil-Korea tkun tista' tipprovdi dawk il-fibri fi kwantitajiet kemxejn kbar.

               (17)

               Barra minn hekk, id-data supplimentari pprovduta minn produttur Komunitarju li jikkoopera wara kxif proviżorju juru li t-tipi tal-PSF mibjugħa mill-industrija Komunitarja u t-tipi importati tal-PSF mill-Malasja u mit-Tajwan huma differenti.

               (18)

               L-utenti Komunitarji sostnew ukoll li huwa diffiċli li ssir qalba għal għejun oħra ta' provvista, b'mod partikolari f'pajjiżi terzi li mhumiex soġġetti għal miżuri ta' konta d-dumping. Ġie argumentat li hemm il-ħin meħtieġ biex il-produtturi tal-PSF li jesportaw jerġgħu jibdew l-esportazzjonijiet tagħhom lejn il-Komunità speċjalment fid-dawl tar-riskju li d-dazji jerġgħu jiġu imposti mill-ġdid malli l-volumi ta' l-importazzjoni tagħhom jilħqu ċertu livell ta' volum. Barra minn hekk, anki jekk l-utenti jkunu kapaċi jixtru l-PSF minn fornituri ġodda li jinsabu f'pajjiżi oħra, jeħtieġu jittestjaw jekk it-tipi ta' PSF prodotti minn dawn il-produtturi humiex addattati għall-produzzjonijiet speċifiċi tagħhom. F'kull każ, l-utenti ddikjaraw li m'hemmx produtturi fil-Komunità jew fil-pajjiżi terzi li mhumiex suġġetti għal miżuri ta' kontra d-dumping li talbu għal kapaċità li jipprovdu biżżejjed fibri speċifiċi prodotti fit-Tajwan.

               (19)

               Iċ-ċifri disponibbli tal-Eurostat juru li l-importazzjonijiet mill-Indoneżja, mit-Tajlandja u l-mill-Indja, li l-miżuri ta' kontra d-dumping tagħhom ġew irrevokati mill-aħħar ta' Ottubru 2006, żdiedu f'daqqa f'termini relattivi sa l-aħħar ta' l-2006. Dan jista' jissuġġerixxi li l-għejun l-oħra ta' provvista huma diġà disponibbli fis-suq Komunitarju. Madankollu, il-volum ikkonċernat għadu relattivament baxx u ma jistgħux jirrispondu mill-ewwel għad-domanda ta' l-utenti. Għalhekk, huwa tassew probabbli li, jekk il-miżuri huma imposti fuq l-importazzjonijiet mit-Tajwan u mill-Malasja, l-utenti jkollhom jordnaw parti kbira mill-fibri tagħhom mill-pajjiżi soġġetti għal dazji ta' kontra d-dumping.

               (20)

               B'rigward għall-argument imqajjem fil-premessa (158) tar-Regolament proviżorju rigward il-kapaċità limitata ta' l-industrija Komunitarja meta mqabbla mal-ħtiġijiet ta' l-utenti Komunitarji tal-PSF, l-industrija Komunitarja ma tat l-ebda kumment. L-evidenza turi li l-industrija Komunitarja u l-produtturi Komunitarji l-oħra mhumiex f'pożizzjoni li jagħmlu l-isforzi meħtieġa biex jissodisfaw it-talba Komunitarja. Barra minn hekk, l-investigazzjoni mwettqa wara l-impożizzjoni tal-miżuri proviżorji wriet li l-utenti Komunitarji qegħdin iħabbtu wiċċhom ma' diffikultajiet serji meta qegħdin jippruvaw jiksbu ċerti tipi ta' PSF minn pajjiżi terzi li mhumiex soġġetti għal miżuri kontra d-dumping.

               (21)

               Hemm indikazzjonijiet ukoll li juru li ż-żieda fid-domanda f'pajjiżi terzi oħra ta' ċerti tipi ta' PSF mhix disponibbli fil-Komunità diġà wasslet għal żidiet fil-prezzijiet. Għalhekk, l-għejun l-oħra ta' provvista huma affettwati wkoll mill-qagħda maħluqa mill-impożizzjoni tal-miżuri.

               (22)

               Skond dan, anki jekk ikun hemm xi sorsi alternattivi ta' provvista li huma disponibbli għal utenti Komunitarji, u minkejja li impjanti ġodda tal-PSF setgħu ġew installati reċentament (4) u l-kapaċità f'Trevira setgħet inġiebet lura sa l-aħħar ta' Marzu 2007, il-proviżjoni tal-PSF tista' tibqa' waħda problematika fis-suq Komunitarju.

         (b)   Żidiet fil-prezz għall-PSF

               (23)

               L-utenti Komunitarji tal-PSF sostnew li wara l-impożizzjoni tal-miżuri proviżorji, huma qegħdin isofru minn żidiet sinifikanti fil-prezz għal ċerti tipi ta' PSF mhux biss mill-pajjiżi kkonċernati iżda wkoll mill-fornituri l-oħra li jinsabu fil-Korea u fl-Indja. Il-fatt li d-domanda żdiedet meta mqabbla ma' l-għejun disponibbli tal-provvista mhux soġġetta għal miżuri kontra d-dumping wasslet ukoll għal żieda fil-prezz tal-PSF fis-suq Komunitarju.

               (24)

               L-utenti pprovdew tagħrif li juri ż-żidiet fil-prezz tal-“fibri speċjalizzati” offruti mill-fornituri f'pajjiżi terzi oħra wara l-impożizzjoni tal-miżuri proviżorji kontra d-dumping fuq importazzjonijiet li joriġinaw mit-Tajwan u l-Malasja. Il-fatt li l-utenti Komunitarji ma jistgħux jistrieħu kompletament fuq il-fornituri Komunitarji għal ċerti tipi ta' PSF jew fuq oħrajn stabbiliti f'pajjiżi terzi oħra mhux soġġetti għal miżuri kontra d-dumping probabbli jwassal għal żidiet oħra fil-prezz fil-medda qasira ta' żmien.

         (ċ)   Impatt tan-nefqa tal-miżuri proposti

               (25)

               L-analiżi li twettqet wara fuq l-impatt possibbli ta' l-impożizzjoni tal-miżuri wriet li l-industrija tal-friex u t-tapizzerija tista' probabbilment tkun aktar sensittiva għal żidiet possibbli fil-prezz tal-materjal mhux maħdum milli mis-settur ta' l-għażil. Il-manifatturi ta' mħaded, kutri, kuxxini, tapizzerija, eċċ, għandhom medja marġni ta' qligħ taħt il-5 % u l-PSF jgħodd għal 30 % tan-nefqa totali tal-produzzjoni. Billi huma l-utenti ewlenin ta' l-LMP u l-HCS li n-nuqqas allegat tal-provvista tagħhom fil-Komunità probabbli jsir agħar bl-impożizzjoni ta' miżuri, l-impatt probabbli fuq l-ispiża tal-produzzjoni tagħhom jista' jiżdied b'sa 6-8 %.

               (26)

               Huwa ċar li b'tali żieda fl-ispejjeż, l-industrija tal-friex se tiġi affettwata serjament mill-kompetizzjoni, li kull ma tmur qiegħda tiżdied, li qegħdin iħabbtu wiċċhom magħha miċ-Ċina fuq il-prodotti lesti u li ma jkunux jistgħu jagħmlu offerti attraenti lill-klijenti tagħhom, speċjalment il-katini l-kbar ta' bejgħ bl-imnut b'saħħa fis-suq tassew kbira tax-xerrejja. Deċiżjoni biex jiġu imposti dazji kontra d-dumping fuq l-importazzjonijiet mill-Malasja u mit-Tajwan se twassal biex iddgħajjef dejjem aktar il-kompetittività tagħhom.

               (27)

               Fil-premessa (164) tar-Regolament proviżorju kien konkluż li l-impatt tal-miżuri proposti fuq l-industrija tal-prodott finali se jkun limitat. Imsejjes fuq il-fatti u l-kunsiderazzjonijiet li jinsabu hawn fuq, l-investigazzjoni ta' wara wriet li bħala medja ż-żieda fl-ispiża ta' l-utenti se tkun fil-medda ta' 0,4-1,5 % u tista' tilħaq 6 %-8 % fl-industrija tal-friex b'mod partikolari, f'każ ta' utenti li jiksbu l-parti l-kbira tal-PSF tagħhom mit-Tajwan. B'hekk, l-impatt mhux se jkun mifrux l-istess fuq l-utenti u l-qagħda ekonomika ta' ċerti utenti se tiġi affettwata serjament.

         (d)   Żidiet fil-prezz għall-prodotti finali

               (28)

               L-utenti sostnew ukoll li jekk il-miżuri kontra d-dumping jinżammu fuq il-livell attwali fuq importazzjonijiet li joriġinaw fit-Tajwan u l-Malasja, huwa inevitabbli l-prezzijiet għall-prodotti 'l bogħod mis-sors jiżdiedu fis-suq Komunitarju. Din, min-naħa tagħha twassal għal żieda fl-importazzjonijiet ta' prodotti 'l bogħod mis-sors bi prezz baxx u żżid il-problemi li ji taqgħu magħhom l-industriji ta' l-utenti. Statistika, dan l-aħħar, uriet b'mod ċar li wara li l-miżuri kontra d-dumping ġew imposti fuq l-importazzjonijiet tal-PSF (5) miċ-Ċina, il-volumi ta' l-importazzjoni ta' ċerti oġġetti lesti li inkorporaw il-PSF żdiedu bi 39 %.

               (29)

               Huwa minnu li kien hemm korrelazzjoni bejn l-impożizzjoni tal-miżuri kontra d-dumping fuq il-PSF Ċiniż u ż-żieda ta' l-importazzjonijiet tal-prodotti finali miċ-Ċina. L-istatistika turi li dan mhux każ iżolat u li l-miżuri l-antiki kontra d-dumping fuq il-PSF minn pajjiżi terzi varji wasslu għall-istess reazzjoni mill-pajjiżi kkonċernati. Jew iż-żidiet fil-prezz tal-PSF se jitgħabbew bih bis-sħiħ il-konsumaturi tal-prodotti 'l bogħod mis-sors jew se jkun hemm tnaqqis fl-impjiegi fl-industrija tal-proċess avvanzat tal-Komunità jekk inaqqsu l-produzzjoni tagħhom minħabba żidiet fl-importazzjonijiet mill-pajjiżi terzi.

         (e)   Konsegwenzi għall-impjiegi fis-suq tal-Komunità

               (30)

               L-investigazzjoni wriet li l-produzzjoni tal-PSF mhix attività b'xogħol intensiv. L-industrija Komunitarja timpjega anqas minn 700 persuna fil-Komunità u l-impjieg totali għall-produzzjoni tal-PSF fil-Komunità hu anqas minn 3 000 impjieg. Billi, kif indikat hawn fuq, il-biċċa l-kbira tat-tipi tal-PSF mibjugħa mill-industrija Komunitarja huma differenti mit-tip ta' PSF importati mill-Malasja u mit-Tajwan, u billi d-domanda tal-PSF fil-Komunità qiegħda kontinwament tiżdied, ma jitqiesx li bosta impjiegi qegħdin fir-riskju jekk ma jiġux imposti miżuri definittivi.

               (31)

               Madankollu, skond iċ-ċifri pprovduti lill-Kummissjoni, l-utenti li jagħmlu madwar 10 % tal-konsum tal-PSF Komunitarju jimpjegaw aktar minn 7 000 persuna fil-produzzjoni ta' prodotti li jinkorporaw il-PSF. Għalhekk, jista' jiġi ssopponut li madwar 70 000 impjieg jiddependu fuq l-industrija ta' l-utenti f'dan il-każ u li mill-inqas 10 % huma fl-industrija tal-friex u t-tapizzerija li, kif indikaw hawn fuq, għandha marġni ta' qligħ baxx ħafna u hi l-utent ewlieni tal-fibri LMP u HCS. Barra minn hekk, fuq bażi tal-parti mill-ispiża tax-xogħol fuq l-ispiża tal-produzzjoni ta' l-industriji ta' l-utenti, instab li impatt ta' l-ispiża medja ta' 1 % jgħodd daqs minn 2.5 % għal 7.75 % ta' l-ispejjeż tax-xogħol. B'hekk, l-impożizzjoni ta' miżuri definittivi tista' twassal għal nuqqas sostanzjali ta' l-impjiegi fil-medda qasira ta' żmien fuq l-industrija Komunitarja tal-proċess finali biex tikkumpensa għaż-żieda ta' l-ispiża tal-materjal mhux maħdum jew wara l-għeluq jew tnaqqis probabbli tal-produzzjoni fl-industrija tal-friex.

         L-impatt fuq l-industrija tal-Komunità

               (32)

               Ġie wkoll analizzat l-impatt fuq l-Industrija Komunitarja qabel ma' dawn irtiraw l-ilment tagħhom. Madankollu, it-tagħrif disponibbli wera li l-produtturi Komunitarji mhumiex qegħdin jipprovdu lill-utenti kollha fil-Komunità bil-kwantitajiet u t-tipi tal-PSF mitluba.

               (33)

               Barra minn hekk, l-investigazzjoni wriet li l-livell ta' investiment mill-industrija Komunitarja kien baxx għal attività b'intensità għolja ta' kapital u l-produtturi ppreferew jinvestu fi prodotti oħra bħall-PET.

         L-impatt tal-fornituri fuq il-materjal mhux maħdum

               (34)

               Kif indikat fil-premessa (166) tar-Regolament proviżorju, fornitur wieħed biss tal-materjal mhux maħdum ikkoopera fl-investigazzjoni. Hu espressament appoġġja l-impożizzjoni tad-dazji li kellhom jippermettu lill-industrija Komunitarji tibqa' vijabbli u li tiżgura wkoll il-pożizzjoni tagħha stess. Hu ma pprovdiex tagħrif rigward l-impatt ta' miżuri imposti jew mhux imponuti fuq il-kumpanija tiegħu.

         L-effetti fuq l-ambjent

               (35)

               Ġie argumentat mill-industrija Komunitarja, li allegatament tipproduċi 40 % tal-PSF minn fliexken tal-PET irriċiklati, kif ukoll minn assoċjazzjoni waħda tal-produtturi li huma attivi fis-settur tar-riċiklaġġ li n-nuqqas ta' teħid ta' miżuri definittivi dwar importazzjonijiet mill-Malasja u mit-Tajwan li huma soġġetti għal dumping għandu jnaqqas il-kapaċità ta' l-industrija Komunitarja li tikkonverti l-fliexken ta' skart f'PSF. Terġa', huma argumentaw li n-nuqqas ta' impożizzjoni ta' miżuri għandu jkollu impatt negattiv fuq l-ambjent minħabba li dan għandu jżid l-emissjonijiet tas-CO2 jekk l-industrija tar-riċiklaġġ kellha tibgħat l-iskart tal-plastik, li issa tbiegħ lill-produtturi Komunitarji tal-PSF, barra mill-Ewropa.

               (36)

               L-ewwel irid ikun innotat li ammont sostanzjali tal-fibri li huma importati minn pajjiżi kkonċernati huma LMP jew użati mill-industrija ta' l-għażil u, bi qbil ma' l-informazzjoni disponibbli f'dan l-istadju, l-LMP kif ukoll il-biċċa l-kbira tal-fibri użati għall-industrija ta' l-għażil għandhom isiru minn materjal verġni.

               (37)

               It-tieni, skond l-evidenza mressqa lill-Kummissjoni, hemm domanda importanti li qed tikber ta' fliexken tal-PET irriċiklati mill-Asja u n-nuqqas ta' impożizzjoni ta' miżuri kontra d-dumping mhux se jipprekludi r-riċiklaturi tal-fliexken PET milli jbigħu l-prodotti tagħhom fis-suq tad-dinji.

               (38)

               Fl-aħħarnett, fil-limitu li l-argumenti dwar is-CO2 jista' jkollhom rwol fid-difiża tal-politika kummerċjali, tressaq għall-ewwel darba din is-sena wara l-bidu tal-proċedura preżenti, li b'hekk isir impossibbli li tiġi vverifikata l-veraċità tiegħu.

         Konklużjoni fuq l-interess Komunitarju

               (39)

               B'kunsiderazzjoni għall-preżentazzjonijiet magħmula mill-partijiet varji u r-riżultati ta' investigazzjonijiet, ġie konkluż li l-impożizzjoni ta' miżuri definittivi kontra d-dumping kontra l-importazzjonijiet li ġew iddampjati tal-PSF li oriġinaw mill-Malasja u mit-Tajwan ikollhom impatt sinfikanti fuq l-utenti Komunitarji. Għalhekk, il-konklużjonijiet tal-premessa (168) tar-Regolament proviżorju ma jistgħux jiġu kkonfermati.

               (40)

               Il-vantaġġi globali li jistgħu jinkisbu mill-industrija Komunitarja għandhom jitkejlu meta mqabbla ma' l-iżvantaġġi probabbli, b'mod partikolari għall-utenti u, sa ċertu punt, għall-konsumaturi. Il-volum u l-varjetà tal-provvista offruti mill-produtturi Komunitarji qegħdin jiddeterjoraw. Dan hu minħabba, fost raġunijiet oħra, il-konverżjoni industrijali tal-produtturi Komunitarji mill-PSF għal prodotti oħrajn (per eżempju, la Seda de Barcelona) u d-diffikultajiet finanzjarji ta' Tergal. Hemm problema ta' provvista fis-suq Komunitarju għal ċerti tipi ta' fibri u l-produtturi Komunitarji ma jistgħux jew mhumiex ħerqana li jagħmlu l-isforzi neċessarji biex jilħqu d-domanda. Barra minn hekk, hu probabbli li l-impożizzjoni tad-dazji se jwassal għal żidiet sostanzjali fil-prezz ta' ċerti tipi tal-PSF li mhumiex disponibbli fi kwantitajiet suffiċjenti fil-Komunità. Barra minn hekk, għandu jitqies li ċerti utenti tal-PSF (b'mod partikolari l-industrija tal-friex) għandhom marġni ta' qligħ baxx u għandhom jgħaddu lill-konsumaturi kull żieda fil-prezz fil-PSF jew iħallu l-attivitajiet tagħhom f'każ li l-kompetizzjoni mill-pajjiżi terzi ma tħallihomx iżidu l-prezzijiet tagħhom.

               (41)

               Wara li ġie kkunsidrat dak li ntqal hawn fuq, ma jistax jiġi konkluż li, wara l-irtirar ta' l-ilment, it-terminazzjoni mhux se tkun fl-interess Komunitarju.

               (42)

               Il-partijiet interessati ġew infurmati kif jixraq u ngħataw l-opportunità li jikkummentaw.

               (43)

               B'hekk ġie konkluż li l-proċeduri kontra d-dumping, li jikkonċernaw l-importazzjonijiet fil-Komunità ta' fibri sintetiċi ta' poliesteri (PSF) ta' qisien ta' qosor predeterminat li joriġinaw mill-Malasja u mit-Tajwan għandhom jispiċċaw mingħajr ebda impożizzjoni tal-miżuri kontra-d-dumping.

               (44)

               Kull dmir li ġie impost proviżorjament skond ir-Regolament (KE) Nru 2005/2006 għandu jiġi rilaxxat.

         IDDEĊIDIET KIF ĠEJ
   Artikolu 1
   Il-proċeduri kontra d-dumping li jikkonċernaw l-importazzjonijiet ta' fibri sintetiċi ta' poliesteri (PSF) ta' qisien ta' qosor predeterminat, li mhumiex imqardex jew mimxut jew ipproċessat għall-għażil, li jaqgħu taħt il-kodiċi NM 5503 20 00, li joriġinaw mill-Malasja u mit-Tajwan huma hawnhekk itterminati.
   Artikolu 2
   Ir-Regolament (KE) Nru 2005/2006 qed jiġi hawnhekk imħassar.
   Artikolu3
   L-ammonti marbuta permezz tad-dazju proviżorju kontra d-dumping impost skond ir-Regolament (KE) Nru 2005/2006 għandhom jiġu rrilaxxati.
   Artikolu 4
   Din id-Deċiżjoni għandha tidħol fis-seħħ l-għada tal-pubblikazzjoni tagħha fil-Ġurnal Uffiċjali ta' l-Unjoni Ewropea.

      Magħmul fi Brussell, 19 ta’ Ġunju 2007.

            Għall-Kummissjoni

         Peter MANDELSON

            Membru tal-Kummissjoni

      (1)  ĠU L 56, 6.3.1996, p. 1. Ir-Regolament kif l-aħħar emendat bir-Regolament (KE) Nru 2117/2005 (ĠU L 340, 23.12.2005, p. 17).

      (2)  ĠU L 379, 28.12.2006, p. 65.

      (3)  Dan hu kkonfermat minn għejun indipendenti. Huwa tabilħaqq iddikjarat fir-rapport tal-PCI ta' Awissu 2006 f'paġna 16 li “F'ċerti każijiet, l-industrija Ewropea mhix kapaċi tirreplika l-offerta ta' l-Industrija ta' l-Asja tal-Lvant - b'mod partikolari fis-settur tal-materjal li jinħall fuq temperatura baxxa u l-bokomponenti - u dan se jibqa' qasam ta' vulnerabbiltà għall-kumpaniji tat-tessuti Ewropej.”

      (4)  Skond ma ntqal mill-industrija Komunitarja, impjanti ġodda tal-PSF ġew installati fil-Polonja, fir-Rumanija u fil-Bulgarija fl-2006. Madankollu ebda data ma tressqet dwar jekk dan jistax iwassal għal żieda fil-kapaċità meta mqabbel mas-sitwazzjoni matul l-IIP. Ma ngħatat ebda indikazzjoni dwar l-evoluzzjoni ta' l-industrija fl-UE fir-rigward ta' l-evoluzzjoni tad-domanda.

      (5)  Oġġetti tas-sodod u għamara simili (kutri, kutri tar-rix, kuxxini, kuxxinetti kbar u mħaded) iffittjati b'materjal ieħor għajr ir-rix kemm jekk ikun kopert jew le (Kodiċi NM 9404 90 90).